На основу члана 54а став 3. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13-исправка, 108/13, 142/14, 68/15-др. закон, 103/15, 99/16, 113/17, 95/18, 31/19, 72/19, 149/20, 118/21 и 118/21-др. закон) и члана 42. став 1. Закона о Влади („Службени гласник РС”, бр. 55/05, 71/05-исправка, 101/07, 65/08, 16/11, 68/12-УС, 72/12, 7/14-УС, 44/14 и 30/18-др. закон),

Влада доноси

У Р Е Д Б У

О ИЗМЕНАМА И ДОПУНАМА УРЕДБЕ О УПРАВЉАЊУ КАПИТАЛНИМ ПРОЈЕКТИМА

Члан 1.

У Уредби о управљању капиталним пројектима („Службени гласник РС”, број 51/19), у члану 3. тачка 4) мења се и гласи:

„4) Инвестициона документација је документација која се израђује у појединим фазама пројектног циклуса ради сагледавања финансијских, друштвено-економских, техничких, технолошких, просторних, социјалних и осталих ефеката капиталног пројекта, сагледавања утицаја капиталног пројекта на регионални развој, заштиту животне средине, укључујући процену утицаја на чиниоце животне средине (флору и фауну, земљиште, воду, ваздух, климу и пејзаж, материјална и културна добра и др.) и њихову међусобну интеракцију, у сврху доношења одлуке о финансирању капиталног пројекта;”.

У тачки 11) после речи: „ограничења” додају се запета и речи: „укључујући процену утицаја на чиниоце животне средине (флору и фауну, земљиште, воду, ваздух, климу и пејзаж, материјална и културна добра и др) и њихову међусобну интеракцију,”.

У тачки 12) после речи: „укључујући” додају се речи: „процену утицаја на чиниоце животне средине (флору и фауну, земљиште, воду, ваздух, климу и пејзаж, материјална и културна добра и др) и њихову међусобну интеракцију, као и”.

У тачки 15) речи: „пројектне идеје” замењују се речима: „и утицаја идеје капиталног пројекта на чиниоце животне средине (флору и фауну, земљиште, воду, ваздух, климу и пејзаж, материјална и културна добра и др) и њихову међусобну интеракцију”.

Тачка 17) мења се и гласи:

„17) Извештај о процени спремности пројекта је извештај који сачињавају, на основу Упитника о процени спремности пројекта, Министарство финансија, Министарство за европске интеграције, министарство надлежно за послове грађевинарства, саобраћаја и инфраструктуре (у даљем тексту: Министарство грађевинарства) и министарство надлежно за послове животне средине (у даљем тексту: Министарство животне средине), а који садржи податке о припремљености постојеће пројектне документације, као и препоруке за даље поступање;”.

У тачки 19) после речи: „аспекту” додају се запета и речи: „као и мишљење, односно обавештење о потреби процене утицаја пројекта на животну средину у складу са законом који уређује процену утицаја на животну средину”.

Члан 2.

У члану 9. став 7. после речи: „поступак” додају се речи: „припреме и”.

Члан 3.

У члану 13. став 4. после речи: „развој” додају се запета и речи: „укључујући процену утицаја на чиниоце животне средине (флору и фауну, земљиште, воду, ваздух, климу и пејзаж, материјална и културна добра и др) и њихову међусобну интеракцију”.

У ставу 6. после речи: „капиталног пројекта” додају се запета и речи: „а копију наведеног обрасца истовремено доставља Министарству финансија и Министарству животне средине ради информисања”.

После става 9. додаје се нови став 10, који гласи:

„Министарство финансија, приликом припреме предлога листе приоритетних пројектних идеја, прибавља по службеној дужности мишљење од Министарства животне средине, односно обавештење о потреби процене утицаја на животну средину, у складу са законом којим се уређује процена утицаја на животну средину.”.

Досадашњи став 10, који постаје став 11, мења се и гласи:

„Министарство финансија тромесечно доставља предлог листе приоритетних пројектних идеја, са мишљењима по питању финансијског и имплементационог аспекта, као и мишљењима, односно обавештењима о потреби процене утицаја на животну средину Министарства животне средине, републичкој комисији ради усвајања.”.

Досадашњи став 11. постаје став 12.

У досадашњем ставу 12, који постаје став 13, речи: „става 10.” замењују се речима: „става 11.”.

У досадашњем ставу 13, који постаје став 14, речи: „става 12.” замењују се речима: „става 13.”.

Члан 4.

У члану 14. став 1. речи: „став 12.” замењују се речима: „став 13.”.

Став 2. мења се и гласи:

„Овлашћени предлагач је дужан да у року од 30 дана од дана пријема обавештења из члана 13. став 14. ове уредбе Министарству за европске интеграције, Министарству финансија, Министарству грађевинарства и Министарству животне средине достави Упитник о процени спремности пројекта.”.

У ставу 4. речи: „и Министарство грађевинарства” замењују се запетом и речима: „Министарство грађевинарства и Министарство животне средине”.

Члан 5.

У члану 15. после става 1. додаје се нови став 2, који гласи:

„Овлашћени предлагач подноси студију о процени утицаја на животну средину надлежном органу у складу са законом којим се уређује процена утицаја на животну средину, ради давања сагласности на студију о процени утицаја на животну средину.”.

У досадашњем ставу 2, који постаје став 3, речи: „става 1.” замењују се речима: „ст. 1. и 2.”, на оба места, а после речи: „комисије” додају се запета и речи: „односно сагласност на студију о процени утицаја на животну средину”.

У досадашњем ставу 4, који постаје став 5, после речи: „аспекта” додају се речи: „и Министарству животне средине, ради информисања.”.

У досадашњем ставу 5, који постаје став 6, речи: „става 4.” замењују се речима: „става 5.”.

У досадашњем ставу 6, који постаје став 7, речи „ст. 1, 3. и 4.” замењују се речима „ст. 1, 2, 4. и 5.”.

Члан 6.

У члану 16. став 4. мења се и гласи:

„Надлежна комисија за капиталне инвестиције врши одабир пројеката са листе из става 3. овог члана, узимајући у обзир све околности, а нарочито процену утицаја на чиниоце животне средине (флору и фауну, земљиште, воду, ваздух, климу и пејзаж, материјална и културна добра и др) и њихову међусобну интеракцију, усваја коначну листу приоритетних припремљених пројеката и доноси препоруку о одабиру извора финансирања, уколико извор финансирања није дефинисан у некој од претходних фаза.”.

Члан 7.

У члану 18. став 1. речи: „Капитални пројекти” замењују се речима: „Капиталне пројекте”.

Члан 8.

У члану 22. став 2. после речи: „развоја” додају се запета и речи: „укључујући ефекте капиталног пројекта на чиниоце животне средине (флору и фауну, земљиште, воду, ваздух, климу и пејзаж, материјална и културна добра и др) и њихову међусобну интеракцију,”.

Члан 9.

У члану 23. тачка 2) речи: „став 13.” замењују се речима: „став 14.”.

Члан 10.

За капиталне пројекте који се у тренутку ступања на снагу ове уредбе, налазе у фази припреме пројектне документације, овлашћени предлагач капиталног пројекта дужан је да Министарству животне средине поднесе упитник из члана 14. став 2. Уредбе о управљању капиталним пројектима („Службени гласник РС”, број 51/19).

Упитник из става 1. овог члана подноси се и уколико је већ сачињен извештај о процени спремности пројекта.

За капиталне пројекте који се на дан ступања на снагу ове уредбе налазе у фази имплементације израђује се извештај о ефектима капиталног пројекта у складу са одредбама члана 22. Уредбе о управљању капиталним пројектима („Службени гласник РС”, број 51/19).

Члан 11.

Министар надлежан за послове финансија ускладиће прописе донете на основу Уредбе о управљању капиталним пројектима („Службени гласник РС”, број 51/19) са одредбама ове уредбе у року од 90 дана од дана ступања на снагу ове уредбе.

Члан 12.

Ова уредба ступа на снагу осмог дана од дана објављивања у „Службеном гласнику Републике Србије”, а примењује се од 1. априла 2023. године.

05 Број: 110-10471/2022

У Београду, 15. децембра 2022. године

В Л А Д А

ПРЕДСЕДНИК

Ана Брнабић, с.р.